17.5.2014 Jurnalul Oficial al Uniunii Europene L 147/1 II (Acte fără caracter legislativ) REGULAMENTE REGULAMENTUL DELEGAT (UE) NR. 518/2014 AL COMISIEI din 5 martie 2014 de modificare a Regulamentelor delegate (UE) nr. 1059/2010, (UE) nr. 1060/2010, (UE) nr. 1061/2010, (UE) nr. 1062/2010, (UE) nr. 626/2011, (UE) nr. 392/2012, (UE) nr. 874/2012, (UE) nr. 665/2013, (UE) nr. 811/2013 și (UE) nr. 812/2013 ale Comisiei în ceea ce priveşte etiche- tarea produselor cu impact energetic pe internet (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2010/30/UE a Parlamentului European și a Consiliului din 19 mai 2010 privind indicarea, prin etichetare și informații standard despre produs, a consumului de energie și de alte resurse al produselor cu impact ener- getic ('), în special articolele 7 și 10, întrucât: (1) Directiva 2010/30/UE prevede că detaliile privind etichetarea produselor cu impact energetic sunt stabilite de Comisie prin intermediul actelor delegate, care cuprind măsurile necesare pentru ca utilizatorilor finali potențiali să li se furnizeze informațiile specificate pe etichetă şi în fişșa tehnică a produsului în cazul vânzării la distanță, inclusiv prin comandă poştală, prin catalog, prin telemarketing sau prin internet. (2)  În prezent, este prevăzut faptul că, în cazul vânzărilor la distanță, informațiile de pe etichetă trebuie prezentate într-o anumită ordine. Nu există însă nicio cerință privind afișarea etichetei propriu-zise ori a fişei produsului. Ca urmare, este afectată posibilitatea utilizatorilor finali de a face alegeri în cunoştință de cauză în cazul vânzărilor la distanţă, deoarece aceştia nu se pot ghida după codul de culori de pe etichetă, nu sunt informați ce clasă energe- tică este cea mai performantă pentru grupul respectiv de produse şi nici nu li se furnizează informațiile suplimen- tare cuprinse în fișa tehnică a produsului. (3) Vânzările la distanță prin internet ocupă un loc tot mai important printre vânzările de produse cu impact ener- getic. La vânzările pe internet, este posibilă afișarea etichetei și a fișei tehnice fără crearea unei sarcini administra- tive suplimentare. Prin urmare, distribuitorii ar trebui să afișeze eticheta și fișa produsului la vânzarea pe internet. (4) Pentru afişarea etichetei și a fișei produsului pe internet, furnizorii ar trebui să le ofere distribuitorilor, pentru fiecare model de produs cu impact energetic, o versiune electronică a etichetei și a fişei tehnice, de exemplu, punându-le la dispoziție pe un site web, de unde distribuitorii să le poată descărca. (5)  Pentru aplicarea cerințelor prezentului regulament ca parte din ciclurile economice normale, furnizorii ar trebui să aibă obligația de a pune la dispoziție eticheta și fișa produsului în format electronic numai pentru modelele noi, inclusiv pentru versiunile îmbunătățite ale modelelor existente, respectiv, în termeni practici, pentru cele cu identificatoare de model noi. Pentru modelele existente, furnizarea etichetei şi a fişei produsului în format elec- tronic ar trebui să se facă pe bază voluntară. () J0L153,18.6.2010,p. 1.